Costa Concordia

Costa Concordia – Concordia klasės kruizinis laivas, priklausantis „Carnival Corporation & plc“ kompanijai iš Italijos.

Šis laivas yra pirmasis iš Concorde klasės; vėliau pastatyti – Costa Serena, Costa Pacifica, Costa Favolosa, Costa Fascinosa ir Carnival Splendor. Costa Concordia yra didžiausias Italijoje pastatytas laivas (114 500 BRT). Laivas pradėtas naudoti 2006 m. liepą.

2012 m. sausio 13 d. laivas patyrė avariją ir yra nebenaudojamas.

 Pramogos laive 
Laive yra 4 atskiri baseinai, poilsio zona kartu su sveikatingumo klubu, sauna, pirtys ir soliariumai. Taip pat įrengtas teatras, kino teatras, meno galerija ir kazino.

 Incidentai ir avarijos 

 2008 m. incidentas Palerme 
2008 m. lapkričio 22 d. Costa Concordia laivas su keleiviais stipraus vėjo buvo nustumtas nuo kurso ir atsitrenkęs į uosto įrenginius prie Sicilijos Palermo miesto. Nebuvo pranešta apie nukentėjusius, o laivas vėliau tęsė savo kelionę.

 2012 m. sausio 13 d. avarija 
Pasaulio dėmesio šis laivas sulaukė 2012 m. sausio 13 d., kuomet jis užplaukė ant seklumos šalia Džilijos salos. Apie 4 000 keleivių buvo evakuojama. Iš jų 30 žuvo ir du nesurasti.Cruise disaster: three confirmed dead and 69 passengers still missing Coast guard: Cruise ship runs aground off Italy, 3 bodies found; helicopters rescue others 

11 metų darbo stažą turintis kapitonas Franco Schettino davė parodymus Džiljo saloje ir pareiškė, kad laivas nebuvo nukrypęs nuo kurso. Tai patvirtino ir laivo savininkės kompanijos Costa Crociere atstovai. Jų teigimu, šiuo maršrutu iš Čivitavekijos į Savoną laivas plaukiojo kiekvieną savaitę. Toskanos provincijos prokuratūra sulaikė laivo kapitoną ir jo vyresnįjį padėjėją Ciro Ambrosio. Jiems pradėta baudžiamoji byla dėl netyčinio nužudymo ir dėl to, kad jie paliko laivą dar nesibaigus keleivių evakuacijai. Kaip žinia, avarijos metu laivą paskutinis turi palikti kapitonas. Šis teisinasi, kad smūgio metu buvo susitrenkęs galvą, tad laivą paliko su pirmaisiais keleiviais.

2013 m. rugsėjo 17 d. buvo baigti laivo atstatymo į vertikalią padėtį darbai. Ši procedūra, trukusi 19 valandų, kainavo 799 milijonus JAV dolerių.Crews Right Cruise Ship in Waters Off Italy

Po laivo pakėlimo praėjus 9 dienoms šalia jo buvo rasti dviejų dingusių žmonių palaikai.Costa Concordia: Remains found near wreck

2014 m. liepos 23 d. iškeltas laivas su pritvirtintais oro rezervuarais buvo nuplukdytas į Genujos uostą, kuriame turėtų būti supjaustytas metalo laužui.„Costa Concordia“ paliko Džilijo salą, pradėdamas savo paskutinę kelionę

Galutinis laivo išardymas įvyko 2017 m. liepos 7 d.Costa Concordia Saga Comes to an End 

 Šaltiniai 

Kategorija:Kruiziniai laivai